Publication: Magyar Közlöny
Issue: MK-2003-1 (Year: 2003, Number: 1)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 102

3. A szakdolgozat elkészítése A hallgatónak (adott szakon) az elfogadott témakörökbõl választott, mintegy 30—40 oldalas szakdolgozatot kell készíteni, amelyet a két opponens kedvezõ bírálata után a vizsgabizottság elõtt kell megvédenie. A szakdolgozat a hallgató önálló munkája, készítésének és megvédésének célja, hogy a vizsgázó bemutassa, menynyire tudja hasznosítani a képzés során elsajátított elméleti és szakmai ismereteket. Bizonyítani kell továbbá, hogy alkalmas a szakterülethez kapcsolódó feladatok elvégzésére. A szakdolgozatnak egy meghatározott témakört kell elemeznie, amely magában foglalja a kérdésfeltevést, az ahhoz kapcsolódó elméleti ismereteket és a gyakorlati alkalmazás lehetõségét. A dolgozatnak önálló gondolkodásmódot kell tükröznie, tartalmaznia kell az adott témában a jelölt értékelõ véleményét és javaslatait, továbbá tükröznie kell a gyakorlati munka során a szakmai ismeretek hasznosítását, a jelölt problémamegoldó készségét az adott szakterületen. A téma kidolgozásának elemzõnek kell lennie, nem leírónak. A szakdolgozat értékelése A szakdolgozat érdemjegyét a két opponens által adott bírálati érdemjegyek (ha egyik sem elégtelen) és a szóbeli védés átlaga adja, melynek kialakításakor a kerekítés szabályait kell figyelembe venni. Amennyiben az egyik opponens elégtelenre értékelte a szakdolgozatot, úgy azt harmadik bírálónak szükséges véleményezni. Akinek a dolgozatát egyik bíráló sem, illetve háromból csak egy bíráló fogadta el, szóbeli védésre nem bocsátható. * * *

Source: https://magyarkozlony.hu/hivatalos-lapok/775afcfb8788a06a2d9ff72af37ae925afd9efb3/dokumentumok/a1ff5b9badf81c6812ffef08f92d0923cae3bd05/letoltes